b'\n_START_ARTICLE_\nOUTI-kirjastot\n_START_PARAGRAPH_\nOUTI-kirjastot on Pohjois-Pohjanmaan kaupungin- ja kunnankirjastojen muodostama seudullinen verkosto eli kirjastokimppa. OUTI-kirjastoihin kuuluu 16 kuntaa: Hailuoto, Ii, Kempele, Kuusamo, Liminka, Lumijoki, Muhos, Oulu, Pudasj\xc3\xa4rvi, Pyh\xc3\xa4joki, Raahe, Siikajoki, Taivalkoski, Tyrn\xc3\xa4v\xc3\xa4, Utaj\xc3\xa4rvi ja Vaala. Kirjastoilla on yhteinen asiakas- ja aineistorekisteri sek\xc3\xa4 kirjastoj\xc3\xa4rjestelm\xc3\xa4. OUTI-kirjastot ottivat k\xc3\xa4ytt\xc3\xb6\xc3\xb6n avoimen l\xc3\xa4hdekoodin kirjastoj\xc3\xa4rjestelm\xc3\xa4n Kohan vuoden 2016 alussa._NEWLINE_OUTI-kirjastot ottivat k\xc3\xa4ytt\xc3\xb6\xc3\xb6n Kansalliskirjaston kehitt\xc3\xa4m\xc3\xa4n ja yll\xc3\xa4pit\xc3\xa4m\xc3\xa4n verkkokirjaston Finnan helmikuussa 2018. _NEWLINE_Oulun kaupunginkirjasto-maakuntakirjasto liittyi OUTI-kirjastoihin vuonna 2012, Pudasj\xc3\xa4rvi, Raahe ja Taivalkoski vuonna 2016, Kuusamo vuonna 2017 sek\xc3\xa4 Vaala 2019.\n_START_SECTION_\nLainaaminen ja varaaminen\n_START_PARAGRAPH_\nOUTI-kirjastojen aineistoa voivat lainata kaikki, joilla on jonkin OUTI-kirjastojen kirjastokortti. Laina-aika on tavallisesti nelj\xc3\xa4 viikkoa. Asiakkaalla voi olla yht\xc3\xa4 aikaa enint\xc3\xa4\xc3\xa4n 100 lainaa ja 50 varausta. Lainat voi my\xc3\xb6s palauttaa maksutta mihin tahansa OUTI-kirjastoon. Lainat voi uusia jos niist\xc3\xa4 ei ole varauksia ja asiakkaalla on maksuja alle 12 euroa. Lainan voi uusia enint\xc3\xa4\xc3\xa4n viisi kertaa per\xc3\xa4kk\xc3\xa4in. Uusimisen voi tehd\xc3\xa4 verkkokirjastossa, paikan p\xc3\xa4\xc3\xa4ll\xc3\xa4 kirjastossa tai puhelimitse. Uusimiseen tarvitaan kirjastokortti._NEWLINE_OUTI-kirjastoilla on yhteinen varausjono, mik\xc3\xa4 tarkoittaa sit\xc3\xa4 ett\xc3\xa4 asiakas voi saada varaamansa teoksen lainaan mist\xc3\xa4 tahansa OUTI-kirjastosta. Varaaminen on ilmaista, mutta noutamattomasta varauksesta perit\xc3\xa4\xc3\xa4n maksu._NEWLINE_OUTI-kirjastoilla on yhteiset k\xc3\xa4ytt\xc3\xb6s\xc3\xa4\xc3\xa4nn\xc3\xb6t ja toimintakertomus.'